राजा बनर्जी कहते हैं कि हमारे पास ऐसे विकास के तमाम औज़ार मौजूद हैं, जो धरती की आबो-हवा को नुक़सान नहीं पहुंचाते. जब उन्नीसवीं सदी की शुरुआत में अंग्रेज़ों ने दार्जिलिंग को पहाड़ी रिज़ॉर्ट के तौर पर बसाया और चाय के बागान लगवाए, तो उन्होंने इसे पहाड़ों की रानी का नाम दिया था. गुरबत का बसेरा मगर, दुनिया की बेहतरीन और महंगी चाय पैदा करने वाले इस इलाक़े के लोगों की हालत बहुत ख़राब है. ख़ास तौर से मकाईबाड़ी बागान के इर्द-गिर्द तो गुरबत का बसेरा है. मकाईबाड़ी बागान के ढलान बड़े तीखे हैं. मॉनसून के सीज़न में बहुत मिट्टी कट कर बह जाती है. आज इस बागान के केवल 33 फ़ीसद हिस्से पर ही चाय की खेती होती है.